# Tom Waits

| Tom Waits |
| --- |
|  Tom Waits počas interview v Buenos Aires; Argentína, apríl 2007 |
| Základné informácie |
| Popis umelca | americký spevák, hudobník, skladateľ, herec |
| Rodné meno | Thomas Alan Waits |
| Narodenie | 7.12.19497. december 1949 (76 rokov) Pomona, Kalifornia, USA |
| Žáner | blues, džez, experimental, rock, folk, alternatíva |
| Hrá na nástrojoch | spev, klávesy, gitara, bicie, basgitara, perkusie |
| Roky pôsob. | 1972 – prítomnosť |
| Vydavateľstvá | Asylum, ANTI-, Island |
| Súvisiace články | Kathleen Brennan, Herb Cohen, Chuck E. Weiss |
| Webstránka | tomwaits.com |
|

|  |  |
| --- | --- |
|  |  Hudobný portál  Biografický portál |

 |

**Thomas Alan Waits** (\* 7. december 1949, Pomona, Kalifornia, USA) je americký spevák, hudobník, skladateľ a príležitostný herec.

## Kariéra

Tom Waits (1974 – 1975)
Tom Waits na koncerte v Prahe (2008)
Tom Waits začínal ako jazzovo-bluesový spevák v zapľuvaných baroch, hudbou sa však začal živiť až vďaka priaznivým recenziám kritikov. Vďaka množstvu cigariet, alkoholu a nočnému životu nadobudol špecifický hlas, ktorý sa stal jeho obchodnou známkou a ktorý kritik Daniel Durchholz popísal:

|  |  |  |
| --- | --- | --- |
| „ | Ako keby bol naložený v sude s bourbonom, potom pár mesiacov visel v udiarni a na koniec cez neho prešlo auto. | “ |

Waits začal svoju kariéru v 70. rokoch. Napodobňoval hudobný štýl 40. a 50. rokov, ktorý v tom čase nebol u amerického publika populárny. Témou jeho hudby sú temné balady s textami, v ktorých sa zaoberá bizarnými ľudskými príbehmi, charaktermi a tzv. outsidermi, ľudmi postavenými mimo spoločnosti. Napriek nízkej podpore rádií a televíznych videí nadobudol zmiešaný komerčný úspech v Spojených štátoch a stal sa dvojnásobným držiteľom ocenenia Grammy za najlepší alternatívny a súčasný album: *Bone Machine* (1992) a *Mule Variation* (1999). Väčšinu ocenení zlatých albumov z predaja hudby však získal vďaka úspechu na iných kontinentoch.

Umelecky sa podieľal aj na filmoch ako herec a skladateľ, pričom za soundtrack k filmu One from the Heart bol nominovaný na cenu Academy Award. V r. 2008 ho mienkotvorný časopis Rolling Stone zaradil na 82. miesto zoznamu Stovky najväčších spevákov všetkých čias.

V roku 2011 bol uvedený do Rock and Roll Hall of Fame.

Tom Waits sa stal výraznou a špecifickou hudobnou osobnosťou. Pre svoj príznačný výzor a prejav si medzi novinármi a fanúšikmi vyslúžil prezývky „Pán Diabol“ (Mr. Devil), či,,Pekelník".

## Diskografia

* 1973 – *Closing Time*
* 1974 – *The Heart of Saturday Night*
* 1975 – *Nighthawks at the Diner*
* 1976 – *Small Change*
* 1977 – *Foreign Affairs*
* 1978 – *Blue Valentine*
* 1980 – *Heartattack and Vine*
* 1982 – *One from the Heart*
* 1983 – *Swordfishtrombones*
* 1985 – *Rain Dogs*
* 1987 – *Franks Wild Years*
* 1988 – *Big Time*
* 1992 – *Night on Earth*
* 1993 – *The Black Rider*
* 1999 – *Mule Variations*
* 2002 – *Blood Money*
* 2002 – *Alice*
* 2004 – *Real Gone*
* 2006 – *Orphans: Brawlers, Bawlers & Bastards*
* 2009 – *Glitter and Doom Live*
* 2011 – *Bad as Me*

## Referencie

## Iné projekty

Commons* Commons ponúka multimediálne súbory na tému **Tom Waits**

## Externé odkazy

* Oficiálna stránka
* Tom Waits v Česko-Slovenskej filmovej databáze